Riah Phiyega moet in hof sê oor Roos | Maroela Media
Die arbeidshof het verlede jaar beveel dat Phiyega moet toesien dat kol. Roos in 'n soortgelyke pos aangestel word as die pos wat hy voorheen beklee het. Roos was hoof van die interne-ouditafdeling van die polisie se misdaadintelligensie-eenheid voordat hy eensydig deur Richard Mdluli, geskorste hoof van die misdaadintelligensie-eenheid, na 'n ander afdeling toe verplaas is.
Die hof het verder beveel dat, indien daar nie in dié eenheid 'n pos vir Roos beskikbaar is nie, hy as alternatief 'n soortgelyke pos in die SAPD aangebied moet word. Kol. Roos is egter steeds nie in 'n soortgelyke pos as sy vorige pos aangestel nie.
"Die nasionale kommissaris sal kragtens vandag se uitspraak in 'n ope hof moet verduidelik waarom sy Roos nie binne die misdaadintelligensie-eenheid wil aanstel nie terwyl 'n vakante pos vir hom bestaan. Dit lyk asof die polisie 'n verskuilde agenda daarmee het om Roos se aanstelling in dié eenheid te weier," het Dirk Groenewald, hoof van Solidariteit se Sentrum vir Billike Arbeidspraktyke, gesê.
Groenewald het gesê Solidariteit wil graag deur middel van die hofsaak toesien dat die onreg wat teenoor sy lid gepleeg is, reggestel word.
Verseker hy het iets aan gekrap wat seker mense kriewelrig maak.
Die hoofde van polisie gehoorsaam nie hofbevelle nie.
Hoe kan hul oor die polisie heers?
Daarom het ons geen polisiemag oor nie…… Skande van ons land " Phiyega en Nhleko en zuma"
Al breek ek my nek om te sien hoe hardloop hul n 2,4 volgens vandag se koerant,onbevoegde aanstellings, jy moet kan doen voor jy kan beveel!